พระราชินีซิลเวีย - วิกิพีเดีย

# พระราชินีซิลเวีย

### จากวิกิพีเดีย สารานุกรมเสรี

สมเด็จพระราชินีซิลเวีย แห่งสวีเดน (เดิม ซิลเวีย รีเนท ซอมเมอร์เลท) เสด็จพระราชสมภพ 23 ธันวาคม ค.ศ. 1943 คือ สมเด็จพระอัครมเหสี ใน สมเด็จพระราชาธิบดี คาร์ล ที่ 16 พระมหากษัตริย์แห่งสวีเดนพระองค์ปัจจุบัน และเป็นพระราชมารดาใน เจ้าฟ้าหญิงวิคตอเรีย มกุฎราชกุมารีแห่งสวีเดน พระองค์ทรงมีพระอิสริยยศเป็น Her Majesty the Queen และประชาชนถวายเรียกว่า Queen Silvia (พระราชินีซิลเวีย)

สมเด็จพระราชินีซิลเวีย แห่งสวีเดน

# [แก้] วัยเด็ก

เสด็จพระราชสมภพเป็นสามัญชน มีพระนามาภิไธยเดิมว่า ซิลเวีย รีเนท ซอมเมอร์เลท ทรงเป็นลูกคนเดียวของนายวอลเตอร์ ซอมเมอร์เลท และนาง อลิซ โซอาร์ส์ เดอร์ โทเลโด

## [แก้] อภิเษกสมรส

ในปีคศ 1972 ในโอลิมปิก ซิลเวียพบกับเจ้าฟ้าชายคาร์ล กุสตาฟ มกุฎราชกุมารแห่งสวีเดน สมเด็จพระราชาธิบดีได้พระราชทานสัมภาษณ์ในภายหลังว่าทรง "คลิ๊ก" อย่างไรเมื่อทั้งสองพระองค์ทรงพบกันครั้งแรก

สมเด็จพระราชาธิบดีกุสตาฟ ที่ 6 เสด็จสวรรคตเมื่อวันที่ 14 กันยายน1973 คาร์ล เสด็จขึ้นครองราชย์ ในวันที่ 19 กันยายน ปีนั้น และ 3 ปีถัดมาในปี 1976 ทั้งสองพระองค์ได้ทรงเสกสมรสกัน ซึ่งนั้นเป็นสมเด็จพระราชาธิบดีพระองค์แรกที่ทรงอภิเษกสมรสระหว่างทรงครองราชย์อยู่ ซึ่งถ้าหากพระองค์ทรงเสกสมรสกับซิลเวียก่อนหน้านั้น พระองค์อาจจะสูญเสียพระราชสิทธิ์ในการเสด็จขึ้นครองราชย์สมบัติก็ได้

สมเด็จพระราชาธิบดีและสมเด็จพระราชินีแห่งสวีเดนมีพระราชโอรสและพระราชธิดา 3 พระองค์ดังนี้

- เจ้าฟ้าหญิงวิคตอเรีย มกุฎราชกุมารีแห่งสวีเดน
- เจ้าฟ้าชายคาร์ล ฟิลิปส์
- เจ้าฟ้าหญิงเมดเดเลน

(หมายเหตุ : เจ้าฟ้าชายคาร์ล ฟิลิปส์ เดิมทรงเป็น เจ้าฟ้าชายคาร์ล ฟิลิปส์ มกุฎราชกุมารแห่งสวีเดน หากแต่ทรงถูกถอดพระอิสริยยศ มกุฎราชกุมารในปี 1980 หลังจากที่รัฐสภาผ่านกฎมณเทียรบาลให้พระเจ้าลูกเธอ พระองค์โตขึ้นทรงราชย์โดยไม่จำกัดจากเพศ ดังนั้นตำแหน่งมกุฎราชกุมารีจึงเปลี่ยนไปที่เจ้าฟ้าหญิงวิคตอเรียแทน)

ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B0/%E0%B8%9E%E0%B8%A3%E0%B8%B0%E0%B8%A3%E0%B8%B2%E0%B8%8A%E0%B8%B4%E0%B8%99%E0%B8%B5%E0%B8%8B%E0%B8%B4%E0%B8%A5%E0%B9%80%E0%B8%A7%E0%B8%B5%E0%B8%A2.html".

หมวดหมู่: ราชินี | ชาวสวีเดน

##### Views

- บทความ
- อภิปราย
- รุ่นปัจจุบัน

##### ค้นหา